Qorakulcha (tuman). Qorakulcha tumani () — Qirgʻiziston Respublikasining Oʻsh viloyatidagi tuman. Tuman markazi — Qorakulcha qishlogʻi. Tuman maydoni 5712 kv.km. Tarixi. 1936-yilda Sovet rayoni nomi bilan tashkil etilgan. 1962-yilda tuman tugatildi, 1964-yilda qayta tiklandi. 1992-yilda Qorakulcha tumani deb oʻzgartirildi. Geografiyasi. Maydoni asosan togʻli, Qorakulcha va tar daryolarining havzasida joylashgan. Eng baland joyi 4900 m (Uchseyit massivida), eng past nuqtasi - 780 m. Tuman hududida Fargʻona togʻ tizmasining sharqiy tarmoqlari (Uchseyit, Tasiraqay va boshqalar), Akademik Adishev, Alayquv tizma togʻlari, Alayquv, Qorakulcha, Qulun, Qapchigʻay va Ajike vodiylari joylashgan. Tuman shimoli va shimoli-gʻarbdan Oʻzgan, sharqdan Norin viloyati, janubdan Otboshi, gʻarbdan Oloy tumani, janubda Xitoy bilan chegaradosh. Maydoni 5,7 ming km² (Oʻsh viloyati hududining 19,6%). Aholisi. Aholisi 83,6 ming kishi (2002). Ovullari. Tuman 12-ovul hukumatiga boʻlingan. Markazi Qorakulcha qishlogʻi.